
ΕΛΛΗΝΙΚΗ ΔΗΜΟΚΡΑΤΙΑ                                                                                                
ΝΟΜΟΣ ΛΕΥΚΑΔΑΣ







    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ

                                                                     
ΑΠΟΣΠΑΣΜΑ

Από το πρακτικό της αρ.  22ης/23 Συνεδρίασης

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 179/2023

Στη Λευκάδα σήμερα στις 21 του μηνός Αυγούστου, του έτους 2023, ημέρα Δευτέρα  και ώρα 15:00  ήρθε σε δημόσια, μεικτή, (με τηλεδιάσκεψη μέσω εφαρμογής Webex & δια ζώσης στο Διοικητήριο-αίθουσα πολλαπλών χρήσεων), τακτική συνεδρίαση το Δημοτικό  Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 74 του Ν. 4555/18,  της παρ.1β του άρθρου 177 του Ν. 4635/19 και καθώς και τις δ/ξεις του άρθρου 41  του Ν. 4954/22 & την υπ’ αρ. 375/39167/02-06-2022 Εγκύκλιο του Υπουργείου Εσωτερικών, ύστερα από την με αρ. πρωτ: 19262/17-8-2023 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                              Παρόντες                                                                                        Απόντες

	1
	Μαργέλη Μαρία (Αντιπρόεδρος)
	φυσική παρουσία
	1
	Ρόκκος Στυλιανός (Πρόεδρος)

	2
	Λύγδας Σπυρίδων
	τηλεδιάσκεψη
	2
	Τσιρογιάννης Γεώργιος

	3
	Βικέντιος Νικόλαος
	φυσική παρουσία
	3
	Σολδάτος Θεόδωρος

	4
	Τυπάλδος Νικόλαος
	τηλεδιάσκεψη
	4
	Ζουριδάκης Ευτύχιος

	5
	Σολδάτος Χαρίλαος
	φυσική παρουσία
	5
	Σολδάτος Γεώργιος

	6
	Αργυρός Νικόλαος
	τηλεδιάσκεψη
	6
	Σαρανταένας Ιωάννης

	7
	Σκληρός Φίλιππος
	φυσική παρουσία
	7
	Κοντογιώργης Σπυρίδων

	8
	Γαζής Αναστάσιος
	φυσική παρουσία
	8
	Γιαννούτσος Χαράλαμπος

	9
	Αραβανή Χριστίνα
	τηλεδιάσκεψη
	9
	Γιαννιώτης Παναγιώτης

	10
	Δρακονταειδής Κων/νος
	φυσική παρουσία
	10
	Χαλικιάς Ευάγγελος

	11
	Σέρβος Κων/νος
	φυσική παρουσία
	11
	Γληγόρης Χρήστος

	12
	Περδικάρης Αθανάσιος
	φυσική παρουσία
	12
	Λιβιτσάνος Ιωάννης

	13
	Γληγόρης Κων/νος
	φυσική παρουσία
	13
	Κονιδάρης Κων/νος

	14
	Κωνσταντινίδη Ρεκατσίνα Σεβαστή
	φυσική παρουσία
	14
	

	15
	Γαζής Νικόλαος
	φυσική παρουσία
	15
	

	16
	Λάζαρης Απόστολος
	φυσική παρουσία
	16
	

	17
	Βερροιώτης Ευάγγελος
	φυσική παρουσία
	17
	(οι οποίοι δεν συμμετείχαν, 

	18
	Βεροιώτης Αλέξανδρος
	φυσική παρουσία
	18
	 αν και κλήθηκαν νόμιμα)

	19
	Ζαβιτσάνος Πέτρος
	φυσική παρουσία

	Μελάς Γεράσιμος
	φυσική παρουσία

Ο Δήμαρχος κ. Χαράλαμπος Δ. Καλός, προσκλήθηκε και παρίσταται στη συνεδρίαση.
Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Λόγω απουσίας του Προέδρου του Δ.Σ. κ. Στυλιανού Ρόκκου, προεδρεύει η Αντιπρόεδρος κα Μαργέλη Μαρία.

Αφού διαπιστώθηκε νόμιμη απαρτία, δηλαδή σε σύνολο τριάντα τριών (33) μελών βρέθηκαν παρόντα είκοσι  (20)  μέλη, η Αντιπρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκαν για συζήτηση δύο (2)  θέματα Εκτός Ημερήσιας Διάταξης.

Οι Δ.Σ. Δρακονταειδής Κων/νος, Περδικάρης Αθανάσιος, Σέρβος Κων/νος, Ζαβιτσάνος Πέτρος αποχώρησαν από την συνεδρίαση  μετά την διαδικασία ερωτήσεων-απαντήσεων και πριν τη συζήτηση του 1ου θέματος Ε.Η.Δ.. 
Οι Δ.Σ. Τσιρογιάννης Γεώργιος και Γληγόρης Χρήστος συμμετείχαν (με τηλεδιάσκεψη) στη συνεδρίαση, πριν τη συζήτηση του 2ου θέματος της Η.Δ. και ο Δ.Σ. Γληγόρης Χρήστος αποχώρησε πριν την συζήτηση του 3ου θέματος της Η.Δ.
Οι Δ.Σ. Γληγόρης Κων/νος και Κωνσταντινίδη Ρεκατσίνα Σεβαστή αποχώρησαν πριν τη συζήτηση του 7ου θέματος της Η.Δ.
Ο Δ.Σ. Γαζής Αναστάσιος αποχώρησε πριν τη συζήτηση του 10ου θέματος της Η.Δ.
ΘΕΜΑ 1ο Εκτός Ημερήσιας Διάταξης: Απόφαση ∆.Σ. για  υπογραφή Πρωτοκόλλου Συνεργασίας μεταξύ Περιφέρειας Ιονίων Νήσων, και Δήμου Λευκάδας με τίτλο «Παραχώρηση χρήσης Υδροφόρων Πυροσβεστικών Οχημάτων»,  ορισμός του Δημάρχου ως εκπροσώπου και εξουσιοδότησή του για την υπογραφή του Πρωτοκόλλου και για  κάθε  περαιτέρω απαιτούμενη ενέργεια.
               




Εισηγητής:  Σπυρίδων Λύγδας, Αντιδήμαρχος 

  Μετά την διαπίστωση της απαρτίας και πριν την έναρξη της συζήτησης των θεμάτων της Η.Δ., η Αντιπρόεδρος πρότεινε στο Σώμα, τη συζήτηση του ανωτέρω θέματος εκτός ημερήσιας διάταξης, σύμφωνα με τις δ/ξεις της  παρ.7 του άρθρου 67 του Ν.3852/10, όπως αντικαταστάθηκαν  από το άρθρο 41 του Ν.4954/22 στο οποίο ορίζονται τα εξής:
«7. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος, η εκτελεστική επιτροπή, καθώς και η οικονομική επιτροπή και η επιτροπή ποιότητας ζωής. Οι σύμβουλοι επικεφαλής δημοτικής παράταξης έχουν το δικαίωμα δύο (2) μέρες προ της δημοσίευσης της πρόσκλησης της παρ. 4 να προτείνουν τη συμπλήρωση της ημερήσιας διάταξης με επείγοντα θέματα, τα οποία ο πρόεδρος δύναται να εντάξει στα προς συζήτηση θέματα της ημερήσιας διάταξης. Αν ο πρόεδρος δεν εγκρίνει την ένταξη των θεμάτων αυτών, το δημοτικό συμβούλιο με απόφασή του, που λαμβάνεται από την πλειοψηφία των παρόντων μελών του μετά από το πέρας της συζήτησης των θεμάτων της ημερήσιας διάταξης μπορεί είτε να λάβει απόφαση συζήτησης και λήψης απόφασης επί των θεμάτων αυτών είτε να αναβάλει τη συζήτηση αυτών για ειδική συνεδρίαση, η οποία διεξάγεται εντός των δεκαπέντε (15) επόμενων ημερών από την ολοκλήρωση της τακτικής του συνεδρίασης. Το δημοτικό συμβούλιο έχει δικαίωμα να αποφασίζει, μετά από σχετική πρόταση εισήγηση του προέδρου ή του δημάρχου και χωρίς συζήτηση, με την πλειοψηφία των παρόντων μελών του, ότι ένα θέμα το οποίο δεν είναι γραμμένο στην ημερήσια διάταξη, είναι κατεπείγον να το συζητήσει και να πάρει απόφαση γι' αυτό πριν από την έναρξη της συζήτησης των θεμάτων της ημερήσιας διάταξης. Κατά προτεραιότητα και πάντα μετά τον δήμαρχο εκφράζουν τις απόψεις τους οι επικεφαλής των παρατάξεων, σύμφωνα με τη σειρά εκλογής.»
      
Στη συνέχεια ενημέρωσε το Σώμα για το κατεπείγον του θέματος για υπογραφή Πρωτοκόλλου Συνεργασίας μεταξύ Περιφέρειας Ιονίων Νήσων, και Δήμου Λευκάδας με τίτλο «Παραχώρηση χρήσης Υδροφόρων Πυροσβεστικών Οχημάτων» ,  ορισμός του Δημάρχου ως εκπροσώπου και εξουσιοδότησή του για την υπογραφή του Πρωτοκόλλου και για  κάθε  περαιτέρω απαιτούμενη ενέργεια και  κάλεσε το Δ.Σ. να  ψηφίσει σχετικά. 


                                                         Το Δ.Σ. αφού έλαβε υπόψη του

· την εισήγηση του προέδρου 

· την παρ.7 του άρθρου 67 του Ν. 3852/10, όπως αντικαταστάθηκε από το άρθρο 41 του Ν.4954/22 
· τις δ/ξεις του άρθρου 177 του Ν. 4635/2019
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει να συζητηθεί κατά προτεραιότητα, λόγω της κατεπείγουσας φύσης του.
· Την αρ.7079/25.2.2015 εγκύκλιο του Υπ. Εσωτερικών & Διοικ, Ανασυγκρότησης
ΑΠΟΦΑΣΙΖΕΙ ΟΜΟΦΩΝΑ

 Την συζήτηση του θέματος που αφορά στην  υπογραφή Πρωτοκόλλου Συνεργασίας μεταξύ Περιφέρειας Ιονίων Νήσων, και Δήμου Λευκάδας με τίτλο «Παραχώρηση χρήσης Υδροφόρων Πυροσβεστικών Οχημάτων»,  ορισμός του Δημάρχου ως εκπροσώπου και εξουσιοδότησή του για την υπογραφή του Πρωτοκόλλου και για  κάθε  περαιτέρω απαιτούμενη ενέργεια.»
Στη συνέχεια η Αντιπρόεδρος του Δ.Σ. κ. Μαρία Μαργέλη, έδωσε τον λόγο στον  κ. Σπυρίδωνα Λύγδα, Αντιδήμαρχο, ο οποίος εισηγούμενος το θέμα, έθεσε υπόψη των μελών του Δ.Σ. τα εξής:
«Έχοντας υπόψη:
1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο101  αυτού (άρθρ. 101 Ν. 3852/2010, 741 επ. ΑΚ & 270 Ν. 4072/2012)
2. Σχέδιο Πρωτοκόλλου Συνεργασίας μεταξύ Περιφέρειας Ιονίων Νήσων, και Δήμου Λευκάδας με τίτλο «Παραχώρηση χρήσης Υδροφόρων Πυροσβεστικών Οχημάτων»
ΙΣΤΟΡΙΚΟ -ΣΚΟΠΌΣ:

Η Περιφέρεια Ιονίων Νήσων με στόχο την αναβάθμιση των παρεχόμενων υπηρεσιών στον τομέα της διαχείρισης κινδύνων, και της αντιμετώπισης εκτάκτων αναγκών στη Διοικητική Περιφέρεια του Δήμου Λευκάδας, προχωρά στην παραχώρησή προς χρήση στον Δήμο Λευκάδας , χωρίς καταβολή μισθώματος,(3) τρία  Υδροφόρα Πυροσβεστικά Οχήματα, για χρονικό διάστημα (15) ετών. Ένα (1) Υδροφόρο Πυροσβεστικό Οχημα για την Νήσο  Λευκάδα ένα (1) Υδροφόρο Πυροσβεστικό Οχημα για την Νήσο Καστός και ένα (1) Υδροφόρο Πυροσβεστικό Οχημα για την Νήσο  Κάλαμος.
Σύμφωνα με  τα ανωτέρω, εισηγούμαστε:
1. Την έγκριση της συμμετοχής του Δήμου Λευκάδας και την  υπογραφή Πρωτοκόλλου Συνεργασίας μεταξύ Περιφέρειας Ιονίων Νήσων, και Δήμου Λευκάδας με τίτλο «Παραχώρηση χρήσης Υδροφόρων Πυροσβεστικών Οχημάτων», σύμφωνα με το συνημμένο σχέδιο.
2. Ορισμός του Δημάρχου ως εκπροσώπου και εξουσιοδότησή του για την υπογραφή του καταστατικού και για κάθε  περαιτέρω απαιτούμενη ενέργεια 
3. Πρόβλεψη στον ετήσιο προϋπολογισμό του Δήμου Λευκάδας του κόστους λειτουργίας και συντήρησης αυτών.»
Ακολούθησε συζήτηση και τοποθετήσεις των μελών του Δ.Σ.
Το Δ.Σ. αφού έλαβε υπόψη του τα ανωτέρω

ΟΜΟΦΩΝΑ ΑΠΟΦΑΣΙΖΕΙ

1. Την έγκριση της συμμετοχής του Δήμου Λευκάδας και την  υπογραφή Πρωτοκόλλου Συνεργασίας μεταξύ Περιφέρειας Ιονίων Νήσων, και Δήμου Λευκάδας με τίτλο «Παραχώρηση χρήσης Υδροφόρων Πυροσβεστικών Οχημάτων», σύμφωνα με το συνημμένο σχέδιο.
Αρ. Πρωτ.:

ΠΡΩΤΟΚΟΛΛΟ ΣΥΝΕΡΓΑΣΙΑΣ

                                                                                         ΤΙΤΛΟΣ:

«Παραχώρηση χρήσης Υδροφόρων Πυροσβεστικών Οχημάτων»

Μεταξύ των συμβαλλομένων:

                                                                    Περιφέρειας Ιονίων Νήσων

                                                                                      &

                                                                       Δήμου Λευκάδας

(………….,… / … /2023)

ΠΡΩΤΟΚΟΛΛΟ ΣΥΝΕΡΓΑΣΙΑΣ

Στο πλαίσιο υλοποίησης του Υποέργου 15«Υδροφόρα Πυροσβεστικά Οχήματα» (πρώην Τμήμα 3 του Υποέργου 10 «Προμήθεια οχημάτων Υποστήριξης για τη διαχείριση φυσικών κινδύνων»), της Πράξης «Λαέρτης – Καινοτόμο Επιχειρησιακό Σύστημα Διαχείρισης Φυσικών Κινδύνων στην Περιφέρεια Ιονίων Νήσων» με κωδικό ΟΠΣ 5010951,στην Κέρκυρα σήμερα, στις …….…….., ημέρα …..……., οι ακόλουθοι συμβαλλόμενοι:

1. Η Περιφέρεια Ιονίων Νήσων, η οποία εδρεύει στην Κέρκυρα και εκπροσωπείται κατά τον νόμο από την Περιφερειάρχη κ. Ρόδη Κράτσα - Τσαγκαροπούλου, και

2. Ο Δήμος Λευκάδας, ο οποίος εδρεύει στη Λευκάδα και εκπροσωπείται κατά το νόμο από τον Δήμαρχο κ. Χαράλαμπο Καλό.

Λαμβάνοντας υπόψη:

1. Τις διατάξεις των άρθρων 100 και 163 παρ. ζ του Ν. 3852/2010. 

2. Τις διατάξεις του Ν. 4071/2012 (ΦΕΚ Τ.Α΄-85/11.04.2012).

3. Το Π.Δ. 242/1996 (ΦΕΚ Τ. Α΄ -179/ 7.8.1996).

4. Το Π.Δ. 30/1996 «Κώδικας Νομαρχιακής Αυτοδιοίκησης».

5. Το Ν. 3852/07-06-2010 ΦΕΚ 87Α' «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».

6. Το Ν. 4555/2018 (ΦΕΚ 133/Α/2018) «Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής - Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - Ρυθμίσεις για τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματικότερη, ταχύτερη και ενιαία άσκηση των αρμοδιοτήτων σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσωτερικών και άλλες διατάξεις.»

7. Την υπ’ αριθμ. πρωτ. 2837/30-07-2018 Απόφαση Ένταξης της Πράξης «Λαέρτης - Καινοτόμο Επιχειρησιακό Σύστημα Διαχείρισης Φυσικών Κινδύνων στην Περιφέρεια Ιονίων Νήσων με κωδικό ΟΠΣ 5010951, στο Επιχειρησιακό Πρόγραμμα «Ιόνια Νησιά 2014 - 2020».

8. Την υπ’ αριθμ. πρωτ. 2837/30-07-2018 Απόφαση Ένταξης της Πράξης «Λαέρτης - Καινοτόμο Επιχειρησιακό Σύστημα Διαχείρισης Φυσικών Κινδύνων στην Περιφέρεια Ιονίων Νήσων με κωδικό ΟΠΣ 5010951, στο Επιχειρησιακό Πρόγραμμα «Ιόνια Νησιά 2014 - 2020».

9. Τα εγκεκριμένο Τεχνικό Δελτίο της Πράξης «Λαέρτης - Καινοτόμο Επιχειρησιακό Σύστημα Διαχείρισης Φυσικών Κινδύνων στην Περιφέρεια Ιονίων Νήσων με κωδικό ΟΠΣ 5010951.

10. Την από 27/09/2018 Προγραμματική Συμφωνία Σύμπραξης Φορέων για το Σχεδιασμό και την Υλοποίηση Συγχρηματοδοτούμενης Πράξης στο πλαίσιο υλοποίησης της Πρόσκλησης με κωδικό ΙΟΝ52 του Επιχειρησιακού Προγράμματος «Ιόνια Νησιά 2014 - 2020» Άξονας Προτεραιότητας 2 «Προστασία του Περιβάλλοντος και Αειφόρος Ανάπτυξη» με τίτλο «Παρεμβάσεις Αντιμετώπισης και Πρόληψης Πλημμυρικών Φαινομένων, Πυρκαγιών και Φαινομένων Διάβρωσης Εδάφους».

11. Το υπ’ αριθ. πρωτ. 960/26-04-2023 (ΑΔΑ: 90ΡΨ7ΛΕ-47Υ) έγγραφο της Ειδικής Υπηρεσίας Διαχείρισης Προγράμματος «Ιόνια Νησιά» της Περιφέρειας Ιονίων Νήσων με θέμα: «4η Τροποποίηση της Απόφασης Ένταξης της Πράξης με τίτλο «ΛΑΕΡΤΗΣ - ΚΑΙΝΟΤΟΜΟ ΕΠΙΧΕΙΡΗΣΙΑΚΟ ΣΥΣΤΗΜΑ ΔΙΑΧΕΙΡΙΣΗΣ ΦΥΣΙΚΩΝ ΚΙΝΔΥΝΩΝ ΣΤΗΝ ΠΕΡΙΦΕΡΕΙΑ ΙΟΝΙΩΝ ΝΗΣΩΝ» και με κωδικό ΟΠΣ 5010951 στο Επιχειρησιακό Πρόγραμμα «Ιόνια Νησιά 2014 - 2020».

12. Το αριθ. πρωτ. οικ. 43203/18189/27-05-2022 έγγραφό μας με θέμα: «Συνεργασία μεταξύ Π.Ι.Ν. και Δήμων για την παραχώρηση υδροφόρων οχημάτων στο πλαίσιο της υλοποίησης της Πράξης «Λαέρτης - Καινοτόμο Επιχειρησιακό Σύστημα Διαχείρισης Φυσικών Κινδύνων στην Περιφέρεια Ιονίων Νήσων με κωδικό ΟΠΣ 5010951.

13. Την υπ’ αριθμ. 144-14/27-05-2023 Απόφαση Περιφερειακού Συμβουλίου Ιονίων Νήσων (ΑΔΑ: 6Ν947ΛΕ-ΙΣΦ).

14. Την υπ. Αριθμ πρωτ…....... Απόφαση του Δημάρχου Λευκάδας κ. Χαράλαμπου Καλού.

συμφωνούν και συναποδέχονται τα ακόλουθα:

                                                       Άρθρο 1ον: Προοίμιο – Περιεχόμενα

Το πρωτόκολλο αυτό περιέχει τα εξής κεφάλαια:

· Προοίμιο - Περιεχόμενα (Άρθρο 1)

· Αντικείμενο του Πρωτοκόλλου (Άρθρο 2)

· Περιοχή χρήσης Υδροφόρων Πυροσβεστικών Οχημάτων (Άρθρο 3)

· Πόροι - Χρηματοδότηση (Άρθρο 4)

· Χρονοδιάγραμμα υλοποίησης (Άρθρο 5)

· Δικαιώματα και υποχρεώσεις των συμβαλλομένων (Άρθρο 6)

· Παρακολούθηση Πρωτοκόλλου - Επιτροπή παραλαβής και παράδοσης Υδροφόρων Πυροσβεστικών Οχημάτων (Άρθρο 7)

· Διάρκεια ισχύος του Πρωτοκόλλου Συνεργασίας (Άρθρο 8)

· Ρήτρες - Τελικές διατάξεις (Άρθρο 9)

Με στόχο την αναβάθμιση των παρεχόμενων υπηρεσιών στον τομέα της διαχείρισης κινδύνων και της αντιμετώπισης εκτάκτων αναγκών στη Διοικητική Περιφέρεια του Δήμου Λευκάδας, θα παραχωρηθούν από την Περιφέρεια Ιονίων Νήσων προς χρήση στον Δήμο Λευκάδας, χωρίς καταβολή μισθώματος, Υδροφόρα Πυροσβεστικά Οχήματα, για χρονικό διάστημα Δεκαπέντε (15) ετών.

                                                    Άρθρο 2ον: Αντικείμενο Πρωτοκόλλου

Το παρόν Πρωτόκολλο Συνεργασίας αφορά ειδικότερα την από μέρους της Περιφέρειας Ιονίων Νήσων παραχώρηση προς χρήση στον Δήμο Λευκάδας, χωρίς καταβολή μισθώματος, των κάτωθι οχημάτων:

Τρία (03) Υδροφόρα Πυροσβεστικά Οχήματα η κατανομή των οποίων είναι η ακόλουθη:

Ένα (1) Υδροφόρο Πυροσβεστικό Όχημα για την Νήσο Λευκάδα, ένα (1) Υδροφόρο Πυροσβεστικό Όχημα για την Νήσο Καστός και ένα (1) Υδροφόρο Πυροσβεστικό Όχημα για την Νήσο Κάλαμος.

 Άρθρο 3ον: Περιοχή Χρήσης Υδροφόρων Πυροσβεστικών Οχημάτων

Περιοχή Χρήσης των Υδροφόρων Πυροσβεστικών Οχημάτων, ορίζεται αποκλειστικά η Διοικητική Περιφέρεια του Δήμου Λευκάδας.

                                                    Άρθρο 4ον: Πόροι – Χρηματοδότηση

Η απαιτούμενη δαπάνη που θα προκύψει από το παρόν πρωτόκολλο αφορά:

· Τα καύσιμα και τα λιπαντικά, που θα καλυφθούν με πιστώσεις που προβλέπονται στον Ετήσιο Προϋπολογισμό του Δήμου Λευκάδας.

· Οι τυχόν συντηρήσεις και επισκευές που θα προκύψουν, θα καλυφθούν με πιστώσεις που προβλέπονται στον Ετήσιο Προϋπολογισμό του Δήμου Λευκάδας.

                                                     Άρθρο 5ον: Χρονοδιάγραμμα Υλοποίησης

Η υλοποίηση του παρόντος θα αρχίσει αμέσως μετά την υπογραφή του από τα συμβαλλόμενα μέρη και την παράδοση των Υδροφόρων Πυροσβεστικών Οχημάτων και θα διαρκέσει για Δεκαπέντε (15) έτη.

                                                  Άρθρο 6ον: Δικαιώματα και υποχρεώσεις των συμβαλλομένων

Ο Δήμος Λευκάδας αναλαμβάνει:

· Να παραλάβει από την Περιφέρεια Ιονίων Νήσων τα Υδροφόρα Πυροσβεστικά Οχήματα του παρόντος Πρωτοκόλλου, υπό τον όρο να εξυπηρετούνται από την χρήση του και οι ανάγκες της Περιφερειακής Ενότητας στην οποία ανήκει, όταν κρίνεται απαραίτητο. Ως εκ τούτου επιτρέπεται η απασχόληση προσωπικού του Δήμου στο πλαίσιο της παραχώρησης αυτής και για τις ανωτέρω ανάγκες.

· Να χρησιμοποιήσει τα Υδροφόρα Πυροσβεστικά Οχήματα αποκλειστικά εντός της Διοικητικής του Περιφέρειας.

· Να αποδεχτεί ότι, κατόπιν συμφωνίας των συμβαλλομένων, θα εξυπηρετούνται και οι ανάγκες της Περιφερειακής Ενότητας Λευκάδας, όταν κρίνεται απαραίτητο.

· Να παραδώσει τα ως άνω Υδροφόρα Πυροσβεστικά Οχήματα μετά τη λήξη της παρούσας σε καλή κατάσταση.

· Τις δαπάνες ασφάλισης των Υδροφόρων Πυροσβεστικών Οχημάτων, των καυσίμων και των λιπαντικών, καθώς και της συντήρησης και επισκευής τους, ενημερώνοντας ανελλιπώς τα βιβλία τους.

· Την πληρωμή των τελών κυκλοφορίας.

· Την έκδοση διαταγών κίνησης των Υδροφόρων Πυροσβεστικών Οχημάτων, καθώς και οποιωνδήποτε άλλων εγγράφων, αποφάσεων κλπ. απαιτούνται για την υλοποίηση του παρόντος και σύμφωνα με όσα απορρέουν από αυτή και τις συναφείς ισχύουσες διατάξεις.

· Να ορίσει μέλος του στην Επιτροπή Παράδοσης και Παραλαβής των ως άνω Υδροφόρων Πυροσβεστικών Οχημάτων με τον αναπληρωτή του.

Η Περιφέρεια Ιονίων Νήσων αναλαμβάνει:

· Να παραχωρήσει προς χρήση στον Δήμο Λευκάδας, χωρίς καταβολή μισθώματος τα Υδροφόρα Πυροσβεστικά Οχήματα που αναφέρονται στο άρθρο 2.

· Να παράσχει στο Δήμο Λευκάδας οποιαδήποτε βοήθεια και πληροφορία στα πλαίσια αυτού του πρωτοκόλλου για την υλοποίησή του.

· Να ορίσει τα μέλη της στην Επιτροπή Παράδοσης και Παραλαβής των Υδροφόρων Πυροσβεστικών Οχημάτων, με τους αναπληρωτές τους.

 Άρθρο 7ον: Παρακολούθηση Πρωτοκόλλου – Επιτροπή Παράδοσης και Παραλαβής Υδροφόρων
 Πυροσβεστικών Οχημάτων.
Παρακολούθηση Πρωτοκόλλου
Η παρακολούθηση εκτέλεσης του παρόντος Πρωτοκόλλου διενεργείται από τις Αρμόδιες Υπηρεσίες της Περιφερειακής Ενότητας Λευκάδας.

Αντικείμενο των Αρμόδιων Υπηρεσιών είναι η παρακολούθηση των όρων του Πρωτοκόλλου Συνεργασίας, η υποβοήθηση της υλοποίησης του αντικειμένου του Πρωτοκόλλου, η επίλυση κάθε διαφοράς μεταξύ των συμβαλλόμενων μερών, η διαπίστωση δυσλειτουργιών, βλαβών και ζημιών των Υδροφόρων Πυροσβεστικών Οχημάτων κλπ. Οι Αρμόδιες Υπηρεσίες παρακολουθούν και ελέγχουν την ορθή πορεία της εκτέλεσης του αντικειμένου του παρόντος και παρεμβαίνουν με υποδείξεις τους για την αντιμετώπιση των εντοπιζόμενων προβλημάτων.

Επιτροπή Παράδοσης και Παραλαβής Υδροφόρων Πυροσβεστικών Οχημάτων.

· Για την παραλαβή και παράδοση των Υδροφόρων Πυροσβεστικών Οχημάτων του παρόντος πρωτοκόλλου συστήνεται όργανο με την επωνυμία «Επιτροπή Παράδοσης και Παραλαβής Υδροφόρων Πυροσβεστικών Οχημάτων», με έδρα την Λευκάδα. Η ανωτέρω Επιτροπή αποτελείται από δύο (2) εκπροσώπους της Περιφερειακής Ενότητας Λευκάδας, με τους αναπληρωτές τους και από έναν (1) εκπρόσωπο του Δήμου Λευκάδας με τον αναπληρωτή του.

· Η ανωτέρω Επιτροπή, αποτελείται από τρία (3) μέλη με τους αναπληρωτές τους, που ορίζονται, με την έναρξη ισχύος της παρούσας σύμβασης, από τα συμβαλλόμενα μέρη, με Απόφαση του Αντιπεριφερειάρχη της Περιφερειακής Ενότητας Λευκάδας.

· Αντικείμενο της Επιτροπής αυτής είναι η ορθή παράδοση και παραλαβή των Υδροφόρων Πυροσβεστικών Οχημάτων του παρόντος πρωτοκόλλου.

Άρθρο 8ον: Διάρκεια ισχύος του Πρωτοκόλλου Συνεργασίας

Η διάρκεια του Πρωτοκόλλου Συνεργασίας ορίζεται, αμέσως μετά την υπογραφή της παρούσης και την παράδοση των Υδροφόρων Πυροσβεστικών Οχημάτων στα Δεκαπέντε (15) έτη. Ο παραπάνω χρόνος δύναται να παραταθεί με σχετική απόφαση και των δύο συμβαλλομένων μερών.

                                                                 Άρθρο 9ον: Ρήτρες - Τελικές Διατάξεις

· Σε περίπτωση μη τηρήσεως των όρων του παρόντος Πρωτοκόλλου Συνεργασίας από το Δήμο Λευκάδας τούτος υποχρεούται να επιστρέψει στην Περιφέρεια Ιονίων Νήσων τα Υδροφόρα Πυροσβεστικά Οχήματα.

· Καμία τροποποίηση του Πρωτοκόλλου Συνεργασίας δεν αναγνωρίζεται χωρίς να εγκρίνεται και να υπογράφεται από τους νόμιμους εκπροσώπους των συμβαλλομένων μερών, μετά από αιτιολογημένη εισήγηση των Αρμοδίων Υπηρεσιών της Περιφερειακής Ενότητας Λευκάδας.

· Η μη άσκηση των δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς το παρόν Πρωτόκολλο Συνεργασίας, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαιώματα ή απαλλαγή από υποχρεώσεις τους ή αναγνώριση δικαιωμάτων σε συμβαλλόμενα μέρη, που δεν αναγνωρίζονται από το παρόν Πρωτόκολλο Συνεργασίας.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη και προς απόδειξη, αφού αναγνώστηκε το πρωτόκολλο αυτό, υπογράφεται σε τρία (03) Πρωτότυπα και κάθε μέρος λαμβάνει από ένα (1) και ένα αντίγραφο αποστέλλεται στην Αυτοτελή Διεύθυνση Πολιτικής Προστασίας της Π.Ι.Ν.

ΤΑ ΣΥΜΒΑΛΛΟΜΕΝΑ ΜΕΡΗ

2. Τον ορισμό του Δημάρχου ως εκπροσώπου του Δήμου Λευκάδας και τον εξουσιοδοτεί  για την υπογραφή του καταστατικού και για κάθε  περαιτέρω απαιτούμενη ενέργεια.
3. Την πρόβλεψη στον ετήσιο προϋπολογισμό του Δήμου Λευκάδας του κόστους λειτουργίας και συντήρησης αυτών. 
            Η απόφαση αυτή πήρε αρ. 179/2023.

    

      Η ΑΝΤΙΠΡΟΕΔΡΟΣ



           Τα παρόντα μέλη

       
                    ΜΑΡΙΑ ΜΑΡΓΕΛΗ

